open-index/open-wikipedia-markdown huggingface dataset:
Ρας Αλχάγκ

**Ρας Αλχάγκ** είναι το ιδιαίτερο όνομα του φωτεινότερου αστέρα στον αστερισμό Οφιούχο, τoυ **α Οφιούχου** (*alpha Ophiuchi*, α Oph). Βρίσκεται στο βόρειο μέρος του αστερισμού, κοντά στο σύνορο με τον Ηρακλή. Φέρει επίσης το όνομα **55 Οφιούχου** (ονοματολογία κατά Τζον Φλάμστηντ).

## Ονομασίες και Ιστορία

Το όνομα *Ras Alhague* ή *Rasalague* προέρχεται από την αραβική φράση *Ras al Hawwa*, που σημαίνει «το Κεφάλι του Γητευτή των Φιδιών», του **El Hauwe** των Μαυριτανών. Το Ras Alhague είναι η μοναδική ονομασία που παραθέτει ο Bayer για τον αστέρα αυτό. Οι *[[Αλφόνσειοι Πίνακες]]* του 1521 τον αποκαλούν **Rasalauge**, ενώ κατά καιρούς σημειώθηκαν οι παραφθορές *Ras Alhagas, Ras Alhagus, Rasalange, Ras al Hangue, Rasalangue, Ras Alaghue, Rasalhagh, Alhague, Ras al Hayro* και *Alangue*. Το *Azalange* έχει αποδοθεί στο τουρκικό όνομα του αστερισμού, αλλά είναι πιθανότερο ότι οι Τούρκοι υιοθέτησαν περισσότερο παρεφθαρμένο το αραβικό πρωτότυπο.

Ο Kazwini παραθέτει το Al Rai = ο Βοσκός, από τους αρχαίους Άραβες. Αυτό, παρότι σήμερα προσδιορίζει κυρίως τον γ Κηφέως, ίσως ήρθε από τη γειτονική Raudah (= Βοσκή) καθώς ο γειτονικός αστέρας α Ηρακλέους ήταν ο Kalb al Rai, δηλαδή ο Σκύλος του Βοσκού, το τσοπανόσκυλο.

Στην Κίνα ο Ρας Αλχάγκ ήταν ο «Χόου», ο Δούκας.

## Αστρονομικά και αστροφυσικά δεδομένα
Η επιφανειακή θερμοκρασία του Ρας Αλχάγκ είναι 8.500 K, ενω η μάζα του εκτιμάται ότι είναι διπλάσια ως τετραπλάσια της μάζας του Ήλιου και η διάμετρός του 2,5 φορές μεγαλύτερη της ηλιακής, επομένως ο όγκος του είναι 15 ως 16 φορές μεγαλύτερος από τον όγκο του Ήλιου. Το μέσο απόλυτο μέγεθος είναι +1,30, που αντιστοιχεί σε πραγματική λαμπρότητα 29,2 φορές μεγαλύτερη από εκείνη του Ήλιου.

Ο Ρας Αλχάγκ, ως κοντινός αστέρας, εμφανίζει σημαντική ιδία κίνηση, η οποία μετρήθηκε σε 0,248 arcsec/έτος, και απομακρύνεται από εμάς με ταχύτητα 12,6 χιλιόμετρα ανά δευτερόλεπτο (45.400 χιλιόμετρα την ώρα).

## Πηγές
* Allen, R.H.: *Star Names: Their Lore and Meaning*, Dover Publ. 1963 (ονομασίες & Ιστορία)
## Δείτε επίσης
* Κατάλογος αστέρων του Οφιούχου

Κατηγορία:Αστέρες κύριας ακολουθίας τύπου K
Κατηγορία:Αστέρες με ονομασία κατά Bayer
Κατηγορία:Γίγαντες αστέρες τύπου A
Κατηγορία:Διπλοί αστέρες
Κατηγορία:Οφιούχος (αστερισμός)
Αίμος (μυθολογία)

Σύμφωνα με την ελληνική μυθολογία, ο **Αίμος** () ήταν βασιλιάς της Θράκης, γιος του Βορέα και της νύμφης Ωρείθυιας.
## Ο μύθος
Γυναίκα του ήταν η αδελφή του Ροδόπη. Το ζευγάρι είχε την αλαζονεία να συγκρίνει τους εαυτούς τους με τον Δία και την Ήρα. Έτσι, οι θεοί τους τιμώρησαν μεταμορφώνοντάς τους σε βουνά τα οποία φέρουν τα ονόματά τους. Στα ελληνικά, η χερσόνησος των Βαλκανίων είναι γνωστή και ως *[[Χερσόνησος του Αίμου]]*.

Κατά τον Ηρόδοτο, στην οροσειρά του Αίμου υπήρχε βωμός του Διονύσου. Αναφορές στον Αίμο υπάρχουν ακόμα σε λογοτεχνικά έργα των Τζον Μίλτον και Αλεξάντερ Πόουπ.

## Άλλες χρήσεις
Με το όνομα *[[Οροσειρά του Αίμου]]* είναι επίσης γνωστό ένα ύψωμα στην Ιώ, δορυφόρο του Δία με ύψος 10.000 μ.

## Παραπομπές

## Δείτε επίσης
* Βαλκάνια

Κατηγορία:Μυθικοί βασιλείς της Θράκης
Ροδόπη (μυθολογία)

Κατά την ελληνική μυθολογία, η **Ροδόπη** ήταν βασίλισσα της Θράκης, αδελφή και σύζυγος του Αίμου και κόρη του Στρυμόνα. Το ζευγάρι είχε την αλαζονεία να συγκρίνει τους εαυτούς τους με τον Δία και την Ήρα. Έτσι, οι θεοί τους τιμώρησαν μεταμορφώνοντάς τους σε βουνά τα οποία φέρουν τα ονόματά τους: Οροσειρά του Αίμου και Ροδόπη αντίστοιχα.

## Δείτε επίσης
* Ο αστεροειδής 166 Ροδόπη (166 Rhodope), που ανακαλύφθηκε το 1876, πήρε το όνομά του από τη μυθική αυτή βασίλισσα.

## Παραπομπές

Ροδοπη
Ροδόπη (αποσαφήνιση)

Το όνομα **Ροδόπη** μπορεί να αναφέρεται:

*Στην οροσειρά των Βαλκανίων **[[Ροδόπη]]**
*Στο πρόσωπο της ελληνικής μυθολογίας **[[Βασίλισσα Ροδόπη]]**
*Στον ομώνυμο νομό: **[[Νομός Ροδόπης]]**
*Στην Ροδόπη (Ρωμαϊκή επαρχία)
Ο Σατανικός Δόκτωρ Φάιμπς

***Ο σατανικός Δόκτωρ Φάιμπς*** (αγγλικός τίτλος *The Abominable Dr. Phibes*) είναι μια Βρετανική κινηματογραφική ταινία, μαύρη κωμωδία του 1971, σκηνοθετημένη από τον Ρόμπερτ Φούεστ σε σενάριο των Τζέιμς Γουίτον και Γουίλιαμ Γκολντστάιν. Πρωταγωνιστεί o Βίνσεντ Πράις και ο Τζόζεφ Κότεν.

## Πλοκή
Ο δρ. Φάιμπς, θεολόγος και μουσικός, σκοτώνεται σε αυτοκινητιστικό δυστύχημα τρέχοντας στο νοσοκομείο όπου η γυναίκα του Βικτόρια χειρουργείται από ομάδα εννέα γιατρών με επικεφαλής τον δρα. Βεσάλιους. Δυστυχώς, η Βικτόρια πεθαίνει κατά τη διάρκεια της εγχείρησης και το ζεύγος Φάιμπς θάβεται. Μερικά χρόνια αργότερα, οι εννέα γιατροί ένας-ένας αρχίζουν να δολοφονούνται με παράξενες μεθόδους. Ο Επιθεωρητής Τράουτ, με βάση ένα στοιχείο από τον φόνο ενός από τους γιατρούς, αποκαλύπτει πως οι τρόποι που οι γιατροί δολοφονούνται είναι όμοιος με τις δέκα πληγές της Αιγύπτου. Εκείνος και ο δρ. Βεσάλιους αρχίζουν να υποπτεύονται πως πίσω από τους φόνους είναι ο δρ. Φάιμπς, αλλά είναι νεκρός. Έτσι τουλάχιστον πιστεύεται, μέχρι που ανακαλύπτεται άδειο το φέρετρο του γιατρού.

## Διανομή ρόλων
* Βίνσεντ Πράις - δρ Άντον Φάιμπς
* Τζόζεφ Κότεν - δρ Βεσάλιους
* Βιρτζίνια Νορθ - Βουλνάβια
* Πίτερ Τζέφρι - επιθεωρητής Τράουτ
* Σον Μπέρι - Λεμ Βεσάλιους
* Σούζαν Τράβερς - νοσοκόμα Άλεν
* Ντέιβιντ Χάτσισον - δρ Χέτζπαθ
* Έντουαρντ Μπέρνχαμ - δρ Ντάνγουντι
* Άλεξ Σκοτ - δρ Χάργκριβς
* Πίτερ Γκίλμορ - δρ Κιτάτζ
* Μορίς Κάουφμαν - δρ Γουίτκομπ
* Ντέρεκ Γκόντφρι - Κρόου
* Νόρμαν Τζόουνς - αρχιφύλακας Σένλι
* Τζον Κάτερ - σερ Γουέιν Γουέιβερλι
* Χιου Γκρίφιθ - ραββίνος
* Όμπρι Γουντς - Γκόλντσμιθ
* Κάρολιν Μάνρο - κυρία Βικτόρια Φάιμπς

## Παραπομπές


## Εξωτερικοί σύνδεσμοι
* ''Ο Σατανικός Δόκτωρ Φάιμπς'' στο IMDb

Κατηγορία:Βρετανικές ταινίες της δεκαετίας 1970
Κατηγορία:Ταινίες του 1971
Κατηγορία:Βρετανικές κωμικές ταινίες τρόμου
Κατηγορία:Ταινίες παραγωγής American International Pictures
Κατηγορία:Βρετανικές ταινίες μαύρης κωμωδίας
Κατηγορία:Αγγλόφωνες ταινίες
Νόμος του Γκόντγουιν

μικρογραφία|δεξιά|290px|Μάικ Γκόντγουιν, ο δημιουργός του ομώνυμου νόμου
Ο **Νόμος του Γκόντγουιν**, Αγγλ. **Godwin's law**, γνωστός και ως **Κανόνας του Γκόντγουιν περί Ναζιστικών Αναλογιών** είναι ρητό που σχηματίστηκε από τον Μάικ Γκόντγουιν το 1990. Ο νόμος αναφέρει:

Ο νόμος του Γκόντγουιν παρατίθεται συχνά σε διαδικτυακές συζητήσεις ως προειδοποίηση κατά της χρήσης εμπρηστικής ρητορικής ή μεγαλοποιημένων συγκρίσεων.

Κατηγορία:Πολιτισμός του Διαδικτύου
Κατηγορία:Διαδικτυακά φαινόμενα
Κατηγορία:Ορολογία του Διαδικτύου
Φέκντα

**Φέκντα** είναι το ιδιαίτερο όνομα του αστέρα γ Μεγάλης Άρκτου (*gamma Ursae Majoris*, γ UMa), στον αστερισμό Μεγάλη Άρκτος, στη βάση της «κατσαρόλας» που σχηματίζουν οι κυριότεροι αστέρες του.

## Ονομασίες και ιστορία
Το όνομα αυτό (**Phecda**), όπως και οι παραλλαγές του **Phacd, Phachd, Phad, Phaed, Phekda, Phegda**, προέρχεται από την αραβική λέξη **Al Fahdh**, που σημαίνει «ο μηρός», καθώς ο αστέρας αυτός βρίσκεται στο πόδι της αρκούδας που υποτίθεται ότι παριστάνει ο αστερισμός του.

Σύμφωνα με τον Αλ Μπιρούνι για τους Ινδούς ήταν ο **Pulastya**, ένας από τους δικούς τους «Επτά Σοφούς», ενώ στην Κίνα ο Φέκντα ήταν γνωστός ως **Ke Seuen Ke** ή **Tien Ke**, ένα επιπεδόσφαιρο ή ουρανόσφαιρα (κυκλικός αστρονομικός χάρτης).

## Αστρονομικά και αστροφυσικά δεδομένα
Ο Φέκντα είναι ένας μέσος αστέρας της Κύριας Ακολουθίας, παρόμοιος με τον Ήλιο μας αλλά σημαντικά θερμότερος. Η επιφανειακή θερμοκρασία του είναι 9.500 K, ενω η μάζα του εκτιμάται ότι είναι 2,7 φορές μεγαλύτερη της μάζας του Ήλιου και η διάμετρός του τρεις φορές μεγαλύτερη, επομένως ο όγκος του είναι 27 φορές μεγαλύτερος από τον όγκο του Ήλιου. Το απόλυτο μέγεθος του Φέκντα είναι +0,36, που αντιστοιχεί σε πραγματική λαμπρότητα 72 φορές μεγαλύτερη από εκείνη του Ήλιου.

Ο γ Μεγάλης Άρκτου πλησιάζει το Ηλιακό Σύστημα με ταχύτητα 12,6 χιλιόμετρα ανά δευτερόλεπτο (47.000 χιλιόμετρα την ώρα) και εμφανίζει ιδία κίνηση 0,108 δευτερόλεπτο της μοίρας ανά έτος. Η κίνησή του στον χώρο και οι παρόμοιες αποστάσεις δείχνουν ότι συναποτελεί με τους άλλους αστέρες της «κατσαρόλας» ένα πραγματικό χαλαρό ανοικτό αστρικό σμήνος, τη λεγόμενη «Κινούμενη Ομάδα της Μεγάλης Άρκτου».

## Πηγές
* Allen, R.H.: *Star Names: Their Lore and Meaning*, Dover Publ. 1963

## Δείτε επίσης
* Κατάλογος αστέρων της Μεγάλης Άρκτου

Κατηγορία:Αστέρες με ονομασία κατά Bayer
Κατηγορία:Αστέρες κύριας ακολουθίας τύπου A
Κατηγορία:Μεγάλη Άρκτος
Σύμβολο νομίσματος

**Σύμβολο νομίσματος** ονομάζεται το γραφικό σύμβολο, το οποίο χρησιμοποιείται για να υποδηλώσει ένα νόμισμα στην καθημερινή πρακτική, αντικαθιστώντας το ίδιο το όνομα του νομίσματος ή τη συντομογραφία του.

Διεθνώς, χρησιμοποιείται το πρότυπο ISO 4217, το οποίο έχει αποδώσει συντομογραφίες σε όλα τα νομίσματα του κόσμου. Στην πράξη, το σύμβολο ενός νομίσματος χρησιμοποιείται, ιδίως στη χώρα του, σχεδόν κατ' αποκλειστικότητα, ακόμη και αντί για τον κωδικό ISO 4217. Βεβαίως, πολλά νομίσματα του κόσμου δεν έχουν καθόλου σύμβολο.

Το πού γράφεται το σύμβολο του νομίσματος σε σχέση με το ποσό, διαφέρει από χώρα σε χώρα. Σε πολλές χώρες, ιδίως αγγλόφωνες, το σύμβολο τοποθετείται πριν από το ποσό (π.χ. £50.00). Σε κάποιες άλλες χώρες, τοποθετείται μετά το ποσό (π.χ. 50,00 S₣). Τέλος, πριν αντικατασταθούν από το ευρώ, τα σύμβολα για το γαλλικό φράγκο και το εσκούδο Πορτογαλίας αναγράφονταν ανάμεσα από το ακέραιο και το δεκαδικό τμήμα του ποσού (π.χ. 50$00 ή 12₣34). Στην Ευρώπη, το σύμβολο του ευρώ (€) γράφεται κανονικά πριν το ποσό, αλλά πολλές χώρες χρησιμοποιούν εναλλακτικές γραφές.

Σε πολλές χώρες μια τελεία (**.**)συμβολίζει το διαχωρισμό ακέραιου και δεκαδικού τμήματος ενός ποσού, ενώ σε πολλές άλλες χρησιμοποιείται το κόμμα (**,**) για τον ίδιο σκοπό.

## Κυριότερα σύμβολα νομισμάτων

## Δείτε επίσης
* Κατάλογος των νομισμάτων των χωρών του κόσμου
* ISO 4217

Κατηγορία:Νομισματολογία
Καίτη Κωνσταντίνου

Η **Καίτη Κωνσταντίνου** (Ροδοδάφνη Αχαΐας, 18 Δεκεμβρίου 1962 – Αθήνα, 10 Μαρτίου 2025) ήταν Ελληνίδα κωμική ηθοποιός του θεάτρου, του κινηματογράφου και της τηλεόρασης. Έγινε ιδιαίτερα γνωστή από τον ρόλο της Σωσώς Παπαδήμα στη κωμική σειρά *[[Εγκλήματα (τηλεοπτική σειρά)|Εγκλήματα]]* (1998-2000). Συμμετείχε σε πολλές τηλεοπτικές σειρές, θεατρικές παραστάσεις και κινηματογραφικές ταινίες.

## Βιογραφία
Γεννήθηκε στη Ροδοδάφνη Αχαΐας. Τελείωσε ταυτόχρονα τη Φιλοσοφική και τη Δραματική σχολή του Θεάτρου Τέχνης, απ' όπου αποφοίτησε το 1986, μαζί με τις φίλες της, Μαρία Καβογιάννη και Υρώ Μανέ. Είχε εργασθεί και ως φιλόλογος.

Ο πρώτος της ρόλος ήταν στη θεατρική παράσταση «Εσωτερικές Φωνές» στο Θέατρο Τέχνης. Έγινε ευρέως γνωστή από την ερμηνεία της στον ρόλο της Σωσώς Παπαδήμα στη σειρά «Εγκλήματα». Είχε συμμετάσχει σε πολλές θεατρικές παραστάσεις, καθώς και σε ταινίες και τηλεοπτικές σειρές.

Τα τελευταία δύο χρόνια της ζωής της, πάλευε με μίας επιθετικής μορφής καρκίνο. Απεβίωσε συνεπεία αυτού σε ιδιωτικό θεραπευτήριο των Αθηνών μετά από βραχύχρονη νοσηλεία, στις 10 Μαρτίου 2025, σε ηλικία 62 ετών. Κηδεύτηκε στην γενέτειρά της, την Ροδοδάφνη Αχαΐας, δύο ημέρες αργότερα.

## Φιλμογραφία
### Τηλεόραση

### Κινηματογράφος

### Θεατρικές παραστάσεις

## Υποσημειώσεις-παραπομπές
### Υποσημειώσεις


### Παραπομπές


## Εξωτερικοί σύνδεσμοι
* Συνέντευξη στη Lifo.
* Συνέντευξη στο flust.gr 
* Άρθρο στο Αθηνόραμα.
* Συνέντευξη στο antivirus.

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Έλληνες κωμικοί
Κατηγορία:Απόφοιτοι της Δραματικής Σχολής Θεάτρου Τέχνης Καρόλου Κουν
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Αγιά Νάξου

Η **Αγιά** είναι οικισμός της Νάξου. Διοικητικά υπάγεται στην τοπική κοινότητα Κορωνίδος, της Δημοτικής ενότητας Δρυμαλίας, του Δήμου Νάξου και Μικρών Κυκλάδων, της Περιφερειακής ενότητας (πρώην νομού) Νάξου, στην Περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Νάξου του ομού Κυκλάδων, στο γεωγραφικό διαμέρισμα Νήσων Αιγαίου Πελάγους.

## Γεωγραφία
Η Αγιά είναι ημιορεινός οικισμός στο βόρειο τμήμα της Νάξου. Βρίσκεται λίγο πριν το βορειότερο άκρο του νησιού και λίγο πάνω από τον όρμο Κυράς Λιμενάρι, στη βορειοδυτική πλευρά του όρους Κόρωνος και πάνω στην επαρχιακή οδό που συνδέει το λιμάνι της Νάξου με τα χωριά της ανατολικής πλευράς από την παραλιακή πρόσβαση, σε μεσοσταθμικό υψόμετρο 240 μέτρα. Απέχει περίπου 28 χιλιόμετρα ΒΑ. της Χώρας.

## Πληθυσμικά στοιχεία

(Πηγές:

## Διοικητικές μεταβολές
* Το 1928, στην απογραφή έχουμε αναγνώριση του οικισμού.
* Το 1940, στην απογραφή ο οικισμός καταργείται.
* Το 1951, στην απογραφή ο οικισμός επαναναγνωρίζεται μετά την κατάργησή του το 1940 και προσαρτάται στην *Κοινότητα Κορωνίδος* με έδρα τον οικισμό ''Κορωνίδα''.
* Το 1997, με την εφαρμογή του ''Προγράμματος Καποδίστριας'' (Νόμος 2539/97), η *Κοινότητα της Κορωνίδας* καταργείται και ο *οικισμός της Αγιάς* προσαρτάται στο *[[Δήμος Δρυμαλίας|Δήμο Δρυμαλίας]]* με έδρα *τον* *[[Χαλκί Νάξου|οικισμό του Χαλκείου]]*. Συγκεκριμένα, με το *πρόγραμμα Καποδίστριας* υπαγόταν στο *Δημοτικό Διαμέρισμα Κορωνίδας*, του *Δήμου Δρυμαλίας*, του ''νομού Κυκλάδων'', στο γεωγραφικό διαμέρισμα ''Νήσων Αιγαίου Πελάγους''.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο *Δήμος Δρυμαλίας* και *ο οικισμός της Αγιάς* προσαρτάται στο νεοσύστατο δήμο ''Νάξου & Μικρών Κυκλάδων''.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Απόλλωνα ( 129 κ.), Κάμπο ( 31 κ.), Κορωνίδα (Κωμιακή 279 κ.), Μυρίση (55 κ.), Ταξιάρχη ( 22 κ.), Φαρακλό ( 5 κ.) και Χίλια Βρύση ( 42 κ.) την *τοπική κοινότητα Κορωνίδος* ( 594 κ.). Η τ.κ. Κορωνίδος υπάγεται στη δημοτική ενότητα Δρυμαλίας, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Αξιοθέατα
* Ο φερώνυμος ερειπωμένος *[[Πύργος Αγιάς|Πύργος της Αγιάς]]*, με θαυμάσια θέα στο Αιγαίο Πέλαγος
* Οι μικρές παραλίες της Ιτώνας και του Μελινού, στους αντίστοιχους ορμίσκους

## Εκδηλώσεις
Το πανηγύρι της Παναγίας κατά το Δεκαπενταύγουστο

## Παραπομπές


## Πηγές
* *Εγκυκλοπαίδεια Πάπυρος Λαρούς Μπριτάνικα*, 1978, 2006
* *Εγκυκλοπαίδεια Πάπυρος Λαρούς*, εκδ. 1963
* Εγκυκλοπαίδεια *Δομή*, 2002-4
* Οργανισμός εκδόσεων «Ελλάδα», χάρτες (Βαρελάς)
* Χάρτες «ROAD» (Νάξος 1:40.000)
* Περιοδικό «Διακοπές», εκδ. Δ.Ο.Λ., 2010
* Google Earth
* eetaa.gr

Κατηγορία:Χωριά της περιφερειακής ενότητας Νάξου
Αγκίδια Νάξου

Τα **Αγκιδια;**(ή **Αγκιδια**

ίναι οικισμός της δυτικής Νάξου σε υψόμετρο 35-65 μέτρων και με 299 μόνιμους κατοίκους (απογραφή 2011). 

## Περιγραφή
Τα Αγκίδια είναι κτισμένα ανατολικά της πόλης Νάξου ή *Χώρας Νάξου* στη νοτιοδυτική πλευρά ενός χαμηλού λόφου σε υψόμετρο 50 μέτρων. Παλιότερα διέθετε δημοτικό σχολείο, το οποίο πλέον δεν λειτουργεί ενώ στο χώρο του στεγάζεται το 5ο νηπιαγωγείο Χώρας Νάξου. Τα τελευταία χρόνια λόγω της έντονης οικιστικής ανάπτυξης που παρατηρείται, ο οικισμός έχει σχεδόν ενωθεί με τη Χώρα Νάξου. Στα Αγκίδια εδρεύει από το 1915 γνωστή ποτοποιία ενώ η κεντρική εκκλησία είναι αφιερωμένη στον Άγιο Χαράλαμπο.

Διοικητικά τα Αγκίδια υπάγονταν μέχρι το 1997 στην επαρχία και το δήμο Νάξου στον οποίο παρέμειναν και μετά τις αλλαγές που επιβλήθηκαν στην τοπική αυτοδιοίκηση μέσω του σχεδίου ''Καποδίστριας''. Από το 2011 υπάγονται στη δημοτική ενότητα Νάξου του δήμου Νάξου και Μικρών Κυκλάδων.

## Πληθυσμιακή εξέλιξη

## Διοικητικές μεταβολές
* Το 1835, με 320 κατοίκους (77 οικογένειες), ο οικισμός προσαρτάται τον νεοϊδρυθέντα Δήμο Νάξου της επαρχίας Νάξου, με έδρα την πόλη της *Νάξου*.
* Το 1912, καταργείται ο Δήμος Νάξου και δημιουργείται η κοινότητα Νάξου, όπου υπάγεται και ο οικισμός.
* Το 1947, η κοινότητα της Νάξου μετατρέπεται σε Δήμο, όπου υπάγονται τα *Αγκίδια* και ο οικισμός της *Μονής Χρυσοστόμου*.
* Το 2010, με την εφαρμογή του *[[Πρόγραμμα «Καλλικράτης»|προγραμματος Καλλικράτης]]* (νόμος 3852/2010), καταργείται ο δήμος Νάξου και δημιουργείται ο δήμος ''Νάξου & Μικρών Κυκλάδων'', όπου συνεχίζει να υπάγεται ο οικισμός.
Σήμερα, μετά τη τελευταία μεταβολή του 2010 (*πρόγραμμα Καλλικράτης*), αποτελεί μαζί με τους οικισμούς Μονή Χρυσοστόμου ( 5 κ.) και την πόλη της Νάξου ( 7070 κ.) την *Δημοτική Κοινότητα Νάξου* ( 1327 κ.). Η δ.κ. Νάξου υπάγεται στη  Δημοτική Ενότητα Νάξου, του *δήμου Νάξου και Μικρών Κυκλάδων*, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.

## Παραπομπές


Κατηγορία:Χωριά της περιφερειακής ενότητας Νάξου
Δήμος Βύρωνα

Ο **Δήμος Βύρωνα** βρίσκεται στην Περιφερειακή ενότητα Κεντρικού Τομέα Αθηνών της Περιφέρειας Αττικής. Με την εφαρμογή της νέας διοικητικής διαίρεσης της χώρας κατά το Πρόγραμμα Καλλικράτης το 2011 ουδεμία μεταβολή επήλθε στον δήμο. Ο δήμος διαθέτει Δημοτικό Στάδιο, με χωρητικότητα 4.340 θεατών, έδρα του Αθηναϊκού και της Δόξας Βύρωνα, ενώ το Θέατρο Βράχων «Μελίνα Μερκούρη» φιλοξενεί κάθε καλοκαίρι το Φεστιβάλ Δήμου Βύρωνα.

## Δήμαρχοι
Δήμαρχοι Βύρωνα διετέλεσαν τα εξής πρόσωπα:

## Παραπομπές


## Εξωτερικοί σύνδεσμοι
* 
* 

Κατηγορία:Κεντρικός Τομέας Αθηνών
Βυρωνα
Λίστα ελέγχου πρόσβασης

Στην επιστήμη των υπολογιστών, μία **Access Control List (ACL)** ή στα ελληνικά **Λίστα Ελέγχου Πρόσβασης** είναι λίστα με δικαιώματα που χαρακτηρίζουν κάποιο συγκεκριμένο αντικείμενο. Η λίστα αυτή καθορίζει με ακρίβεια ποιος μπορεί να εκτελέσει κάποια εργασία πάνω σε ένα αντικείμενο και τι είδους εργασία θα είναι αυτή. Σε μία τυπική Access control list, κάθε καταχώρηση στην λίστα περιλαμβάνει δύο πεδία: το *υποκείμενο* και την *πράξη* που επιτρέπεται να κάνει πάνω στο αντικείμενο. Για παράδειγμα μία καταχώρηση στην Access control list ενός αρχείου μπορεί να είναι (Γιάννης, διαγραφή). Αυτό σημαίνει ότι ο Γιάννης έχει το δικαίωμα να διαγράψει το εν λόγω αρχείο.

Όταν ένας χρήστης προσπαθήσει να εκτελέσει κάποια εργασία πάνω σε ένα αντικείμενο, τότε το σύστημα ελέγχει την Access control list του αντικειμένου για να διαπιστώσει εάν πράγματι ο συγκεκριμένος χρήστης διαθέτει τα απαραίτητα δικαιώματα. Εάν τα διαθέτει, τότε η εργασία εκτελείται. Στην αντίθετη περίπτωση η εργασία απορρίπτεται από το σύστημα.

## ACLs στα συστήματα αρχείων
Στα διάφορα συστήματα αρχείων (filesystems) η πρόσβαση σε κάθε αρχείο ελέγχεται συνήθως με ACLs. Συγκεκριμένα, όταν κάποια διεργασία προσπαθήσει να διαβάσει, να γράψει ή να εκτελέσει κάποιο αρχείο, τότε το σύστημα ελέγχει το όνομα του χρήστη που ξεκίνησε την διεργασία και ανάλογα επιτρέπει την πρόσβαση στο αρχείο ή όχι.

Η ίδια η λίστα είναι μία απλή δομή δεδομένων, συνήθως ένας πίνακας, που περιλαμβάνει αντιστοιχίσεις δικαιωμάτων σε κατηγορίες χρηστών. Οι καταχωρήσεις αυτές ονομάζονται Access Control Entries (ACE) στα λειτουργικά συστήματα Linux, Microsoft Windows, OpenVMS και Mac OS X. Μία ACL μπορεί επίσης να καθορίζει κατά πόσο κάποιος χρήστης θα έχει το δικαίωμα να αλλάξει την ίδια την ACL προσθέτοντας ή αφαιρώντας δικαιώματα από άλλους χρήστες.

Τέλος, αξίζει να αναφερθεί πως κάθε κατηγορία λειτουργικού συστήματος συνήθως περιέχει μία διαφορετική υλοποίηση των ACLs σε σχέση με τα άλλα λειτουργικά συστήματα.

## Δικτυακές ACLs
Οι Access Control Lists χρησιμοποιούνται επίσης στα δίκτυα υπολογιστών. Στην περίπτωση αυτή αποτελούν ένα σύνολο κανόνων που υπαγορεύουν ποιοι υπολογιστές του δικτύου θα έχουν πρόσβαση σε ποια συγκεκριμένη υπηρεσία. Access Control Lists έχουν οι δρομολογητές του δικτύου και οι διάφοροι servers που προσφέρουν υπηρεσίες. Αυτές οι λίστες μπορούν να ρυθμιστούν ούτως ώστε να φιλτράρουν τόσο τα εισερχόμενα όσο και τα εξερχόμενα πακέτα, παίζοντας κατά κάποιο τρόπο παρόμοιο ρόλο με αυτόν των firewalls.

## Δείτε επίσης
*Άδειες συστήματος αρχείων
*Firewall
*Αρχείο (υπολογιστές)
*Δρομολογητής
*Server

## Εξωτερικοί σύνδεσμοι
*Οι ACLs στο Linux
*Οι ACLs στα MS Windows .NET

Κατηγορία:Ασφάλεια υπολογιστών
Κυβέρνηση Καραμανλή

Με τον όρο **Κυβέρνηση Καραμανλή** αναφέρονται οι κυβερνήσεις του Κώστα Καραμανλή
*Κυβέρνηση Κωνσταντίνου Α. Καραμανλή 2004 (10 Μαρτίου 2004 - 19 Σεπτεμβρίου 2007)
*Κυβέρνηση Κωνσταντίνου Α. Καραμανλή 2007 (19 Σεπτεμβρίου 2007 – 7 Οκτωβρίου 2009)

και οι κυβερνήσεις του θείου του Κωνσταντίνου Γ. Καραμανλή:

*Κυβέρνηση Κωνσταντίνου Γ. Καραμανλή 1955 (6 Οκτωβρίου 1955 – 29 Φεβρουαρίου 1956)
*Κυβέρνηση Κωνσταντίνου Γ. Καραμανλή 1956 (29 Φεβρουαρίου 1956 – 5 Μαρτίου 1958)
*Κυβέρνηση Κωνσταντίνου Γ. Καραμανλή 1958 (17 Μαΐου 1958 – 20 Σεπτεμβρίου 1961)
*Κυβέρνηση Κωνσταντίνου Γ. Καραμανλή 1961 (4 Νοεμβρίου 1961 – 19 Ιουνίου 1963)
*Κυβέρνηση Εθνικής Ενότητας 1974 (24 Ιουλίου 1974 - 21 Νοεμβρίου 1974)
*Κυβέρνηση Κωνσταντίνου Γ. Καραμανλή 1974 (21 Νοεμβρίου 1974 - 28 Νοεμβρίου 1977)
*Κυβέρνηση Κωνσταντίνου Γ. Καραμανλή 1977 (28 Νοεμβρίου 1977 - 10 Μαΐου 1980)
Κυβέρνηση Σημίτη

Με τον όρο **Κυβέρνηση Σημίτη** αναφέρονται οι κυβερνήσεις του Κωνσταντίνου Σημίτη:

* Κυβέρνηση Κώστα Σημίτη Ιανουαρίου 1996
* Κυβέρνηση Κώστα Σημίτη Σεπτεμβρίου 1996
* Κυβέρνηση Κώστα Σημίτη 2000
Κυβέρνηση Παπανδρέου

Με τον όρο **Κυβέρνηση Παπανδρέου** αναφέρονται οι κυβερνήσεις της πολιτικής οικογένειας Παπανδρέου.

*Κυβέρνηση του Γιώργου Α. Παπανδρέου:
**Κυβέρνηση Γιώργου Παπανδρέου 2009

*Κυβερνήσεις του Ανδρέα Παπανδρέου:
**Κυβέρνηση Ανδρέα Παπανδρέου 1981
**Κυβέρνηση Ανδρέα Παπανδρέου 1985
**Κυβέρνηση Ανδρέα Παπανδρέου 1993

*Κυβερνήσεις του Γεωργίου Παπανδρέου:
**Κυβέρνηση Γεωργίου Παπανδρέου Απριλίου 1944
**Κυβέρνηση Γεωργίου Παπανδρέου Μαΐου 1944
**Κυβέρνηση Γεωργίου Παπανδρέου Εθνικής Ενότητος 1944
**Κυβέρνηση Γεωργίου Παπανδρέου 1963
**Κυβέρνηση Γεωργίου Παπανδρέου 1964
Παλαιοχώρι Συρράκου Ιωαννίνων

Το **Παλαιοχώρι** είναι  ορεινό κτηνοτροφικό χωριό του νομού Ιωαννίνων. Είναι χτισμένο σε υψόμετρο 650 έως 1.050 μέτρων στις πλαγιές των Τζουμέρκων. Ανήκει στον δήμο Βορείων Τζουμέρκων και σύμφωνα με την απογραφή του 2011 έχει πραγματικό πληθυσμό 143 κατοίκους.

## Γεωγραφικά στοιχεία
Το Παλαιοχώρι Συρράκου είναι χτισμένο σε δυο αντικριστές πλευρές των κορυφογραμμών Κύρκου και Τσάρκου (2.048 μ.) του όρους Λάκμος από την μια και Λαπάτων (1.333 μ.) από την άλλη, στην ευρύτερη περιοχή των Τζουμέρκων. Διασχίζεται από δύο χειμάρρους. Ο ένας ξεκινά από τη Σαλατούρα και με κατεύθυνση βορειοανατολική καταλήγει στον Άραχθο. Ο άλλος, με το όνομα Μαυρολάγκαδο, κινείται νοτιοδυτικά και καταλήγει στον Καλαρρύτικο, που χύνεται και αυτός από άλλο σημείο στον Άραχθο. Τους δυο όγκους, και κατ' επέκταση τα δύο μέρη του χωριού, συνδέει το διάσελο του Πριαβόλου και της Σαλατούρας (820 μ.).

## Ιστορικά στοιχεία
Το χωριό κατά την Τουρκοκρατία, και μέχρι το 1880, αποτελούσε ενιαία κοινότητα με το σημερινό Συρράκο, που υπάγονταν μαζί με τα άλλα γειτονικά χωριά στην επαρχία Μαλακασίου. Το Παλαιοχώρι χωρίστηκε από το Συρράκο το 1880 επί άρχοντα Γούλα Αναστασίου Τοπάλη (Γούλα Τάσιου), παρά τις επίμονες αντιρρήσεις των Συρρακιωτών που δεν ήθελαν το χωρισμό. Τα όρια των δύο κοινοτήτων μπήκαν στην κορυφή του Τσάρκου-Πρίζας-Πλίνου. Η παράδοση φέρνει ως κοιτίδα του Συρράκου το σημερινό Παλαιοχώρι. Η άμεση σχέση φαίνεται από τον τρόπο ζωής, τα ήθη και τα έθιμα, τα δεκάδες τοπωνύμια με τα Συρρακιώτικα και τα Παλαιοχωρίτικα ονόματα και από την κοινή βλάχικη γλώσσα. Το Παλαιοχώρι απελευθερώθηκε από τους Τούρκους στα τέλη του 1912, όταν αντάρτικο ευζωνικό σώμα Κρητών με αρχηγό το λοχαγό Τρυπογιώργο έδιωξε τους κατακτητές από το φυλάκιο της Τρίκας και τους κυνήγησε ως τη γέφυρα του Παπαστάθη στον Άραχθο ποταμό.

## Δραστηριότητες
Οι Παλαιοχωρίτες είναι φιλόξενοι άνθρωποι και καλοί γλετζέδες έχουν αρκετά πανηγύρια. Ξεκινάνε με του Αϊ Γιώργη όπου μετά τη λειτουργία ακολουθεί έξω από το εκκλησάκι ημερήσιο πανηγύρι. Ακολουθεί στις 20 Ιουλίου το πανηγύρι του Αϊ Λιά (βραδυνό). Παλαιότερα μέχρι το 1995, μετά την λειτουργία στο μοναστήρι της Αγίας Παρασκευής (26 Ιουλίου), γίνονταν πανηγύρι χωρίς όργανα, στο οποίο τραγουδούσαν οι Παλαιοχωρίτες που συμμετείχαν και δίνονταν γίδα βραστή δωρεά του παπα Φασούλη. Ακολουθεί το πανηγύρι του Δεκαπενταύγουστου που διαρκεί δύο μέρες 14 και 15 Αυγούστου. 14 βράδυ στο πνευματικό κέντρο, 15 πρωί ημερήσιο στον Πριάβολό όπου δίνεται δωρεάν γιδα βραστή και 15 βράδυ πάλι στο πνευματικό κέντρο. Τελευταίο πανηγύρι στις 8 Σεπτεμβρίου το >.

Κατηγορία:Δήμος Βορείων Τζουμέρκων
Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Κωνσταντίνος Μάνος

Με το όνομα **Κωνσταντίνος Μάνος** μπορεί να προσδιορίζονται οι:
* Κωνσταντίνος Μάνος (λόγιος) (1784-1835), Έλληνας Φαναριώτης λόγιος.
* Κωνσταντίνος Μάνος (ποιητής) (1869-1913), Έλληνας ποιητής. 
* Κωνσταντίνος Μάνος (φωτογράφος) (1934-2025), Ελληνοαμερικανός φωτογράφος.
* Κωνσταντίνος Μάνος (ηθοποιός), Έλληνας ηθοποιός
Εθνόσημο της Αγίας Ελένης

right|150px|thumb|Το εθνόσημο της Αγίας Ελένης.

Το **[[εθνόσημο]] της [[Νήσος Αγίας Ελένης|Αγίας Ελένης]]** καθιερώθηκε στις 30 Ιανουαρίου 1984. 

Αποτελείται από ένα θυρεό, με έναν χαραδριό (πτηνό *Charadrius sanctaehelenae*) επάνω και ένα πλοίο με τρία κατάρτια κάτω, στα 2/3 του θυρεού, με βουνά. Το θυρεό στηρίζει η Αγία Ελένη (που έδωσε και το όνομά της στο νησί), η οποία κρατάει στα χέρια της ένα λουλούδι και τον Τίμιο Σταυρό. Από κάτω ξεδιπλώνεται το εθνικό ρητό *Loyal and unshakeable* (Πιστοί και Ακλόνητοι).

Το εθνόσημο δε χρησιμοποιείται στις κτήσεις της Αγίας Ελένης. Το Τρίσταν ντα Κούνια καθιέρωσε το δικό του εθνόσημο ενώ η Νήσος της Αναλήψεως χρησιμοποιεί το βασιλικό εθνόσημο του Ηνωμένου Βασιλείου.

Ο θυρεός υπάρχει και στη σημαία της Αγίας Ελένης, όπως επίσης και στη σημαία του Κυβερνήτη του νησιού.

## Εξωτερικοί σύνδεσμοι
* Σημαίες του Κόσμου

Αγια Ελενη
Κατηγορία:Νήσος Αγίας Ελένης
Σημαία της Αγίας Ελένης

[thumb|250px|right|[Αρχείο:FIAV 110010.svg|23px Διαστάσεις 1:2]]
Η **[[σημαία]] της [[Νήσος Αγίας Ελένης|Αγίας Ελένης]]** καθιερώθηκε στις 4 Οκτωβρίου του 1984.

Στην επάνω αριστερή γωνία σε γαλάζιο φόντο έχει τη σημαία της Βρετανίας και στη δεξιά μεριά έχει το εθνόσημο των νησιών. Είναι ένας θυρεός, που έχει ένα πτηνό (στο πάνω μέρος) και ένα τρικάταρτο πλοίο, στο κάτω, μέσα στο βυθό. 

Η εν λόγω σημαία δε χρησιμοποιείται στις κτήσεις της Αγίας Ελένης. Το Τριστάν ντα Κούνια καθιέρωσε τη δική του σημαία τον Οκτώβριο του 2002, όπως και το Νησί της Αναλήψεως από το 2013.

Στις 29 Απριλίου 2019 υιοθετήθηκε μία τροποποιημένη έκδοση, με μικρότερο τον θυρεό και πιο μπλε το χρώμα της θάλασσας.

## Πινακοθήκη

File:Flag of the Governor of Saint Helena.svg|Σημαία του Κυβερνήτη της Αγίας Ελένης
File:Flag of Saint Helena (1874–1985).svg|Η προηγούμενη σημαία, σε χρήση από το 1874 ως το 1984


## Εξωτερικοί σύνδεσμοι

* Σημαίες του Κόσμου:Αγία Ελένη

Αγια Ελενη
Κατηγορία:Νήσος Αγίας Ελένης
Κατηγορία:Σημαίες του Ηνωμένου Βασιλείου
Ριχάρδος Γ΄ της Νορμανδίας

Ο **Ριχάρδος Γ΄ της Νορμανδίας** (γαλλικά: *Richard III de Normandie*, 997/1001 – 3 Φεβρουαρίου 1027), δούκας της Νορμανδίας (1026 - 1027) ήταν μεγαλύτερος γιος και διάδοχος του Ριχάρδου Β΄ της Νορμανδίας και της Ιουδήθ της Βρετάνης κόρης του Κόναν Α΄ της Βρετάνης. Με την άνοδο του στον δουκικό θρόνο ξέσπασε εμφύλιος πόλεμος ανάμεσα στον ίδιο και στον μικρότερο αδελφό του Ροβέρτο τον Μεγαλοπρεπή που έληξε με τον θάνατο του Ριχάρδου Γ΄ σε λιγότερο από έναν χρόνο αργότερα υπό αδιευκρίνιστες συνθήκες. 
Γύρω στο 1020 ο πατέρας του τον έστειλε με έναν μεγάλο στρατό για να βοηθήσει τον κουνιάδο του Ρενώ Α΄ κόμη της Βουργουνδίας, που είχε δεχτεί επίθεση από τον επίσκοπο και κόμη Ούγο του Σαλόν ο οποίος τον φυλάκισε. 

Ο Ριχάρδος Β΄ πέθανε τον Αύγουστο του 1026 και τον διαδέχθηκε ο μεγαλύτερος γιος και διάδοχος του Ριχάρδος, αμέσως μετά την άνοδο του στον δουκικό θρόνο ξέσπασαν εμφύλιες διαμάχες επειδή ο μικρότερος αδελφός του Ροβέρτος αισθανόταν μειονεκτικά με την κομητεία του Εμουά που κληρονόμησε. Η εξέγερση του Ροβέρτου έγινε με επίκεντρο την πόλη του Φαλαίζ αλλά ηττήθηκε και συνελήφθη αιχμάλωτος, απελευθερώθηκε αφού πρώτα αναγκάστηκε να δώσει στον Ριχάρδο όρκους πίστης και υποταγής. Ο Ριχάρδος επέστρεψε στην συνέχεια με τον στρατό του στην Ρουέν αλλά πέθανε αιφνίδια, τον διαδέχτηκε ο Ροβέρτος. 

## Οικογένεια

Τον Ιανουάριο του 1027 παντρεύτηκε την Αδέλα κόρη του Ροβέρτου Β΄ της Γαλλίας με την οποία δεν απέκτησε παιδιά, μετά τον θάνατο του Ριχάρδου Γ΄ παντρεύτηκε σε δεύτερο γάμο της στις 6 Αυγούστου 1027 τον Βαλδουίνο Ε΄ της Φλάνδρας. 
Με άγνωστη ερωμένη απέκτησε :

*Αλίκη, παντρεύτηκε τον Ρανούλφ, υποκόμη του Μπαγιέ 
*Νικόλαος, ηγούμενος του Αγίου Ουέν στην Ρουέν (πέθανε στις 26 Φεβρουαρίου 1092)

## Πρόγονοι

## Παραπομπές
 		


## Πηγές

*David Crouch, The Normans: The History of a Dynasty, (Hambledon Continuum, 2007)
*David C. Douglas, William the Conqueror (University of California Press, 1964), p. 32. See also Wailly et al., Recueil des Historiens des Gaules et de la France 23 (1894): 379 (E Directorio Monasterii Sancti Audoeni Rotomagensis, Ex Calendario: “26 Febr. Obiit Nicholas abbas.”)
*Detlev Schwennicke, Europäische Stammtafeln: Stammtafeln zur Geschichte der Europäischen Staaten, Neue Folge, Band III Teilband 1, Herzogs und Grafenhäuser des Heiligen Römischen Reiches Andere Europäiche Fürstenhäuser (Marburg, Germany: Verlag von J. A. Stargardt, 1984)
*François Neveux, A Brief History of the Normans, trans. Howard Curtis (Constable & Robbinson, Ltd, London, 2008)

## Εξωτερικοί σύνδεσμοι

Κατηγορία:Οίκος της Νορμανδίας
Κατηγορία:Δούκες της Νορμανδίας
Αβιόρ

**Αβιόρ** είναι το ιδιαίτερο όνομα του αστέρα ε (έψιλον) στον αστερισμό Τρόπις, του **ε Τρόπιδος** (*Εpsilon Carinae*, ε Car). Δεν είναι ορατός από την Ελλάδα ή την Ευρώπη, καθώς βρίσκεται πολύ νότια στην ουράνια σφαίρα.

## Ονομασία και ιστορία
Το όνομα «Αβιόρ» (**Avior**) δεν είναι κλασικό. Δόθηκε στον αστέρα ε Τρόπιδος από το Βασιλικό Γραφείο του Ναυτικού Αλμανάκ της Μεγάλης Βρετανίας στα τέλη της δεκαετίας του 1930, κατά τη διάρκεια της συντάξεως του «Αεροπορικού Αλμανάκ» (*The Air Almanac*), ενός οδηγού για τους αεροναυτίλους της Βασιλικής Πολεμικής Αεροπορίας (R.A.F.). Από τους 57 αστέρες που περιείχε το νέο αλμανάκ, οι δύο δεν είχαν ιδιαίτερο όνομα: ο ε Τρόπιδος και ο α Ταώ. Η RAF επέμεινε ότι όλοι οι αστέρες έπρεπε να έχουν ιδιαίτερα ονόματα και έτσι επινοήθηκαν δύο νέα: ο α Ταώ ονομάσθηκε **Peacock** (Παγώνι, ταώς = παγώνι στα αρχαία ελληνικά), ενώ ο ε Τρόπιδος αποκλήθηκε **Avior** (Sadler, D.H.: *A Personal History of H.M. Nautical Almanac Office*, σελ. 46, ιδιωτική έκδ. G.A. Wilkins, 1993).

## Αστρονομικά και αστροφυσικά δεδομένα
Ο ε Τρόπιδος είναι διπλός αστέρας, ένα διπλό αστρικό σύστημα ενός εξελιγμένου πορτοκαλί γίγαντα και ενός κυανού νάνου. Οι επιφανειακές θερμοκρασίες τους είναι πολύ διαφορετικές μεταξύ τους: 4.100 και 24.000 K. Οι μάζες τους εκτιμάται ότι είναι 16 και 4,6 φορές μεγαλύτερες της μάζας του Ήλιου και η διάμετροί τους 153 και 6 φορές μεγαλύτερες. Το συνολικό απόλυτο μέγεθος των μελών του ε Τρόπιδος είναι –4,58, που αντιστοιχεί σε πραγματική λαμπρότητα 17 χιλιάδες φορές μεγαλύτερη από εκείνη του Ήλιου.

Ο ε Τρόπιδος απομακρύνεται από εμάς με ταχύτητα 2 χιλιόμετρα ανά δευτερόλεπτο (7.200 χιλιόμετρα την ώρα) και εμφανίζει ιδία κίνηση 0,034 δευτερόλεπτο της μοίρας ανά έτος.

## Δείτε επίσης
* Κατάλογος αστέρων της Τρόπιδος

Αβιορ
Κατηγορία:Τρόπις (αστερισμός)
Κατηγορία:Γίγαντες αστέρες τύπου K
Κατηγορία:Αστέρες με ονομασία κατά Bayer
Μέλισσα (μυθολογία)

Στην ελληνική μυθολογία με το όνομα **Μέλισσα** αναφέρονται τα παρακάτω πρόσωπα:

# Αδελφή της Αμάλθειας, τροφός του θεού Δία όταν εκείνος ήταν βρέφος στο όρος Ίδη της Κρήτης και τον τάιζαν με γάλα και μέλι. Υπάρχει και η παράδοση ότι, όταν ο Κρόνος το ανακάλυψε, τη μεταμόρφωσε σε σκουλήκι, αλλά όταν ο Δίας μεγάλωσε τη μετέτρεψε από ευγνωμοσύνη σε βασίλισσα μέλισσα.
# Γριά ιέρεια της Δήμητρας, που μυήθηκε από τη θεά στα μυστήριά της. Επειδή η Μέλισσα δεν θέλησε να αποκαλύψει τα μυστικά της μυήσεώς της, κομματιάστηκε από άλλες γυναίκες. Από το σώμα της γεννήθηκαν μέλισσες.

## Δείτε επίσης
* Μέλισσα (Βρετανικό Μουσείο, αρ. 1239)
* Θεά Μέλισσα (Βρετανικό Μουσείο, αρ. 1118)

Μελισσα
Κατηγορία:Μύθοι της ελληνικής μυθολογίας
Κατηγορία:Αποσαφηνίσεις ονομάτων
Κρίσαμις

Στην ελληνική μυθολογία ο **Κρίσαμις** ήταν μυθικός βασιλιάς της Κω, από το γένος του οποίου προερχόταν και ο περίφημος ιατρός της αρχαιότητας Ιπποκράτης.

Επίσης με το αυτό όνομα αναφέρεται πλούσιος κτηνοτρόφος από την Κω, που τελικά σκότωσε ένα τεράστιο χέλι (θαλάσσιο δράκο) το οποίο έβγαινε κάθε χρόνο από τη θάλασσα και του άρπαζε το ωραιότερο πρόβατο από τα κοπάδια του, το οποίο στη συνέχεια εγκατέλειψε στη παραλία. Στον ύπνο του όμως μετά είδε σε όνειρο το χέλι, που τον παρακάλεσε να το θάψει. Ο Κρίσαμις δεν εισάκουσε την παράκλησή του. Λίγο καιρό αργότερα χάθηκε ο ίδιος και ολόκληρη η οικογένειά του. 

Σαφώς η παράδοση αυτή προτρέπει τον σεβασμό προς τους νεκρούς όποιοι κι αν είναι αυτοί, ακόμα και εχθρικά όντα.

## Αρχαία λογοτεχνία
Η αρχαία αυτή παράδοση του πλούσιου κτηνοτρόφου έγινε αφορμή σε κάποιο Κώο αρχαίο ποιητή της ελληνιστικής εποχής να πραγματευθεί το περί τον Κρίσαμη γεγονός ποιητικά. Το ποίημα εκείνο φαίνεται να έλαβε υπόψη του ο Βιργίλιος, που με παρωδία της υπόθεσης έγραψε το γνωστό ποίημα «Κώνωψ» ("Culex"), κατά το οποίο ένα κουνούπι που σκοτώθηκε από ένα ποιμένα, εμφανιζόταν στον ύπνο του ποιμένα και τον εκλιπαρούσε να τύχει ταφής.

## Παραπομπές


Κατηγορία:Μυθικοί βασιλείς της Κω
Ευρύνομος

Στην ελληνική μυθολογία με το όνομα **Ευρύνομος** αναφέρονται τα παρακάτω πρόσωπα:

# Δαίμονας του Άδη, ο οποίος έτρωγε τις σάρκες των πτωμάτων και άφηνε μόνο τα κόκκαλα. Ο Παυσανίας γράφει (Ι 28,6) ότι η εικόνα του υπήρχε στη «Λέσχη των Κνιδίων» στους Δελφούς.
# Γιος του Αρχιτέλη, οινοχόος του Οινέως. Αυτός ο Ευρύνομος ήταν γνωστός και με το όνομα **Εύνομος**, δεν πρέπει να συγχέεται όμως με τον ομώνυμο κιθαρωδό.
# Γιος του Μάγνητα και της Φιλοδίκης, εγγονός του θεού Αιόλου και πατέρας του Ιππία. Πιστευόταν ότι ήταν Λαπίθης.
# Χαρακτήρας στην *[[Οδύσσεια]]* του Ομήρου, τρίτος γιος του Αιγύπτου.

Ευρυνομο
Κατηγορία:Μνηστήρες της Πηνελόπης
Κατηγορία:Οδύσσεια
Κατηγορία:Δαίμονες της ελληνικής μυθολογίας
Κάρναβος

Στην ελληνική μυθολογία ο **Κάρναβος** ή **Χαρναβών** ήταν βασιλιάς των Γετών. Ο Κάρναβος διδάχθηκε από τον Τριπτόλεμο την τέχνη της γεωργίας, αλλά για να κρατήσει κοντά του τον Τριπτόλεμο σκότωσε έναν δράκοντα από το άρμα του. Ο Κάρναβος καταλήφθηκε τότε από μανία που του έστειλε η θεά Δήμητρα και αυτοκτόνησε. Σύμφωνα όμως με άλλη εκδοχή του μύθου, η Δήμητρα μεταμόρφωσε τον Κάρναβο σε δράκο, για να αντικαταστήσει τον σκοτωμένο. Μετά τον θάνατό του, ο Κάρναβος τοποθετήθηκε στα ουράνια μαζί με το θύμα του, τον Δράκοντα, και αποτελεί κατά μία παράδοση τον αστερισμό Οφιούχο.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 518

Καρναβος
Κάρανος

Στην ελληνική μυθολογία ο **Κάρανος** ήταν ο μυθικός γενάρχης του βασιλικού οίκου της Μακεδονίας. Ο Κάρανος αναφέρεται για πρώτη φορά από τον Θεόπομπο. Οι παραδόσεις όμως οι σχετικές με τη γενεαλογία του είναι ποικίλες και πολύ διαφορετικές μεταξύ τους.

Συνήθως ο Κάρανος αναφέρεται ως ένας από τους γιους του Τημένου. Μετά τον θάνατο του πατέρα του, ο Κάρανος πολέμησε με τους αδελφούς του για τη διαδοχή του στον θρόνο του Άργους. Αφού απέτυχε, απεφάσισε να βρει μία άλλη χώρα για να βασιλεύσει και απευθύνθηκε στο Μαντείο των Δελφών. Εκεί η Πυθία του έδωσε τον εξής χρησμό:

thumb|right|325px|''Η πορεία των Αργεαδών από το Άργος προς τη Μακεδονία.''
Τότε ο Κάρανος και όσοι τον ακολούθησαν μετακινήθηκαν προς βορρά σε αναζήτηση της κατάλληλης γης. Τελικά έφθασε σε μία εύφορη κοιλάδα, όπου βρήκε τις γίδες, όπως στην περιγραφή, οπότε σκέφθηκε ότι η προφητεία είχε εκπληρωθεί. Εκεί λοιπόν έχτισε μια πόλη που την ονόμασε **«Αιγαί»** (από την ελληνική λέξη αίγα = γίδα), δίπλα στη σημερινή κωμόπολη Βεργίνα.

Από τα μέσα, λοιπόν, του 4ου αι. π.Χ. ως πρώτος βασιλιάς  της Μακεδονίας φέρεται ο Κάρανος, όνομα που είχε ένας από τους γιους του Φιλίππου Β´ και ένας από τους ιππάρχους του Αλεξάνδρου. Αυτός ο ιδρυτής-πρόγονος, γιος του Ποιάνθη ή Ποία, άλλοτε γιος ή αδελφός του Αργείου βασιλιά Φείδωνα, γιου του Αριστοδαμίδα, είχε έλθει απευθείας από το Άργος για να φτιάξει μια καινούρια πατρίδα.

Άλλη εκδοχή αναφέρει ότι ο Κάρανος ήλθε στην Ημαθία με μεγάλη συνοδεία Ελλήνων, σύμφωνα με τον χρησμό που τον διέταξε να ψάξει να βρει τόπο εγκατάστασης στη Μακεδονία. Ακολουθώντας ένα κοπάδι αίγες που έτρεχαν να προφυλαχθούν από τη βροχή –έβρεχε καταρρακτωδώς και υπήρχε πυκνή ομίχλη– κατέλαβε την πόλη της Έδεσσας χωρίς οι κάτοικοι να τον αντιληφθούν. Και όταν του υπενθύμισαν τον χρησμό που τον είχε διατάξει «να ψάξει ένα βασίλειο όπου θα τον οδηγήσουν οι αίγες», την έκανε πρωτεύουσα του βασιλείου του. Και με πολλή προσοχή διατήρησε από κει και πέρα τη συνήθεια να βάζει τις ίδιες θηλυκές αίγες μπροστά από το λάβαρό του, όποτε παρήλαυνε ο στρατός του, ώστε να είναι οι αρχηγοί των επιχειρήσεών του, ακριβώς όπως είχαν γίνει και πρωτεργάτες της ίδρυσης του βασιλείου του. Σε ανάμνηση του ρόλου των αιγών μετονόμασε την πόλη της Έδεσσας «Αιγές» και τους κατοίκους Αιγεάδες. Έπειτα εκδίωξε τον Μίδα, που κρατούσε ένα κομμάτι της Μακεδονίας, και άλλους βασιλείς και τους αντικατέστησε. Ήταν ο πρώτος που ένωσε τις φυλές διαφόρων λαών και έκανε τη Μακεδονία αυτό που λέμε ένα σώμα. Και το βασίλειό του μεγάλωσε, επειδή είχε βάλει γερά θεμέλια ανάπτυξης. Μετά από αυτόν βασίλεψε ο Περδίκκας.

Σύμφωνα με μερικούς συγγραφείς ο Κάρανος ήταν πραγματικό πρόσωπο και έζησε ή βασίλευσε από το 808 π.Χ. ως το 778 π.Χ.. Τον διαδέχθηκε ο γιος του Κοίνος.

## Παραπομπές


Κατηγορία:Δυναστεία των Αργεαδών
Αφροδίτη Μάνου

Η **Αφροδίτη Μάνου** (πραγματικό όνομα: **Αγλαΐα Δημητριάδη**) (Αθήνα, 27 Ιουλίου 1953) είναι Ελληνίδα τραγουδίστρια, στιχουργός και συνθέτιδα. Είναι αδερφή τής τραγουδίστριας Μαρίας Δημητριάδη.

## Βιογραφία
Γεννήθηκε στην Αθήνα, στις 27 Ιουλίου του 1953.
Είναι αδερφή τής τραγουδίστριας Μαρίας Δημητριάδη.

## Δισκογραφία

## Παραπομπές


## Εξωτερικοί σύνδεσμοι
*:: Studio 52 ÊáôÜóôçìá ÌïõóéêÞò :: ÌÁÍÏÕ ÁÖÑÏÄÉÔÇ - Äéóêïãñáößá êáé Óõììåôï÷Ýò - Áëöáâçôéêüò ÊáôÜëïãïò ÅëëÞíùí Êáëëéôå÷íþí, Ôñáãïõäéóôþí, Óõíèåôþí, Óôé÷ïõñãþí, Åñìçíåõôþí
*Αφροδίτη Μάνου: «Από τον Τσίπρα και μερικούς ακόμα, περιμένω να τα δώσουν όλα σ’ αυτόν τον άνισο αγώνα»
*30 χρόνια Νυχτερινή Εκπομπή | Συνέντευξη με την Αφροδίτη Μάνου - Musicpaper.gr
*Η Αφροδίτη Μάνου στο Music Corner! (2/7/2012) - MusicCorner.gr 

Κατηγορία:Ελληνίδες τραγουδίστριες
Κατηγορία:Έλληνες τραγουδοποιοί
Κατηγορία:Έλληνες στιχουργοί
Λευτέρης Κακιούσης

Ο **Λευτέρης Κακιούσης** (Θεσσαλονίκη, 7 Ιουνίου 1968) είναι Έλληνας παλαίμαχος διεθνής καλαθοσφαιριστής και νυν προπονητής. Έχει ύψος 1,89 μέτρων, και αγωνιζόταν στις θέσεις του πόιντ γκαρντ και σούτινγκ γκαρντ.

## Σταδιοδρομία
Ο Λευτέρης Κακιούσης αποτελεί έναν από τους μεγαλύτερους σε προσφορά καλαθοσφαιριστές στην ιστορία του Ηρακλή Θεσσαλονίκης, καθώς είναι πρώτος σε συμμετοχές, πρώτος σε ασίστ, τρίτος σκόρερ, τέταρτος στα τρίποντα, και πέμπτος στα ριμπάουντ στην ιστορία της ομάδας.

Έχει πάρει μέρος στις μεγαλύτερες επιτυχίες του Ηρακλή Θεσσαλονίκης από το 1990 έως το 1997. Το 1990 και το 1991 κατέκτησε τη τέταρτη θέση στο πρωτάθλημα, το 1994 διεκδίκησε το Κύπελλο Ελλάδας στον τελικό κυπέλλου. 

Το 1995 κατέκτησε την τρίτη θέση στο Πρωτάθλημα Ελλάδας και βρέθηκε στα ημιτελικά του Κυπέλλου Σαπόρτα, (στην καλύτερη χρονιά του Ηρακλή Θεσσαλονίκης από το 1964 όταν είχε τερματίσει δεύτερος στο Πρωτάθλημα Ελλάδας). Την ίδια χρονιά αναδείχθηκε πρώτος σε ασίστ στην Α1. 

Το 1996 αγωνίστηκε στην Ευρωλίγκα και ήταν φιναλίστ στο Κύπελλο Ελλάδας. Το 1997 ήταν και πάλι στον ημιτελικό του Κυπέλλου Σαπόρτα.

Από το 1997 έως το 1999 αγωνιζόταν στον Π.Α.Ο.Κ.. Το 1998 κατέκτησε τη δεύτερη θέση στο Πρωτάθλημα Ελλάδας και το 1999 κατέκτησε το Κύπελλο Ελλάδας, τον μοναδικό τίτλο της καριέρας του.

Τη σεζόν 2000–2001 αγωνιζόταν στον Μακεδονικό Νεάπολης.

Διατηρεί προποτζίδικο στην οδό Ελευθερίου Βενιζέλου 76 στη Θεσσαλονίκη.

## Προπονητής
Μετά την αποχώρηση του από την ενεργό δράση ασχολήθηκε με την προπονητική. Από το 2002 έως το 2005 ανέλαβε ως προπονητής τον Ηρακλή Θεσσαλονίκης τον οποίον οδήγησε το 2004 στην τρίτη θέση του Πρωταθλήματος Ελλάδας. Επίσης, έχει αναλάβει ως προπονητής τον Μακεδονικό Νεάπολης και την Α.Ε.Κ., και ως βοηθός προπονητή τον Γ.Σ. Αμαρουσίου. 

## Εθνική Ελλάδας
Με την Εθνική Ελλάδας έχει 44 συμμετοχές και 153 πόντους. Στα Ευρωμπάσκετ 1993 και 1995 κατέκτησε την 4η θέση και στους Ολυμπιακούς αγώνες του 1996 την 5η θέση. 

Ως βοηθός προπονητή της Εθνικής Ελλάδας έχει κατακτήσει το χρυσό μετάλλιο στο Ευρωμπάσκετ 2005 και το αργυρό μετάλλιο στο Μουντομπάσκετ 2006.

## Παραπομπές


## Εξωτερικοί σύνδεσμοι
* Το προφίλ του Λευτέρη Κακιούση στην Ελληνική Ομοσπονδία Καλαθοσφαίρισης
* Το προφίλ του Λευτέρη Κακιούση στη FIBA Europe

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Μακεδονικού
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Καλαθοσφαιριστές Ευρωμπάσκετ 1993
Κατηγορία:Καλαθοσφαιριστές Ευρωμπάσκετ 1995
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Αμαρουσίου
Άμυρος

Στην ελληνική μυθολογία ο **Άμυρος** ήταν γιος του θεού Ποσειδώνα και πατέρας του Ιωλκού. Ο Άμυρος πήρε μέρος στην Αργοναυτική Εκστρατεία και το όνομά του έλαβαν η αρχαία πόλη της Θεσσαλίας Άμυρος, ο ομώνυμος ποταμός και το *Αμυρικόν Πεδίον* (Ησίοδος και Σχόλια στον Απολλώνιο τον Ρόδιο, Α 596).

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Αμυρος
Αμυρος
Medieval: Total War

Το ***Medieval: Total War*** είναι βιντεοπαιχνίδι στρατηγικής το οποίο κυκλοφόρησε από την Activision το 2002 και αναπτύχθηκε από την The Creative Assembly. Πρόκειται για το δεύτερο παιχνίδι της σειράς *[[Total War]]*, όπου παίκτης πρέπει να δημιουργήσει την δική του Αυτοκρατορία, μέσα από επικές-πραγματικές μάχες στην εποχή του Μεσαίωνα (μεταξύ 1087 και 1453 μ.χ.), συνδυάζοντας στοιχεία όπως την διπλωματία, την κατασκοπία και το γάμο. Το παιχνίδι δέχθηκε μία επέκταση, με το όνομα *Medieval: Total War - Invasion Viking*.

## Εξωτερικοί σύνδεσμοι
* Επίσημη ιστοσελίδα 
* Κέντρο του Total War 
* Επίσημη ιστοσελίδα Creative Assembly 

Κατηγορία:Total War
Κατηγορία:Βιντεοπαιχνίδια του 2002
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια ρόλων
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Activision
Κατηγορία:Βιντεοπαιχνίδια της Creative Assembly
Οκτόμπερφεστ

thumb|right|250px|Εσωτερικό σκηνής του Οκτόμπερφεστ
Το **Οκτόμπερφεστ** (*Oktoberfest*) είναι το μεγαλύτερο παγκοσμίως λαϊκό πανηγύρι που λαμβάνει χώρα στο Μόναχο κάθε χρόνο στην πλατεία *Τερέζινβισε* της περιοχής Λούντβιχσφορστατ-Ίζαρφορστατ. Διαρκεί δύο εβδομάδες και λήγει το πρώτο Σαββατοκύριακο του Οκτωβρίου.

Καθιερώθηκε από το 1810, οπότε έγιναν μεγάλες γιορτές για το γάμο του πρίγκιπα της Βαυαρίας Λουδοβίκου Α'. Όλες οι ζυθοποιίες του Μονάχου προσφέρουν μπύρα στους επισκέπτες σε χαρακτηριστικές σκηνές χωρητικότητας 2-3.000 ατόμων. Τα τελευταία χρόνια σερβιτόροι και αρκετοί επισκέπτες φορούν τις παραδοσιακές βαυαρικές ενδυμασίες.

## Ιστορία
μικρογραφία|Ιπποδρομία κατά τη διάρκεια του Οκτόμπερφεστ στο Μόναχο, 1823
[μικρογραφία|Πορτρέτο κοριτσιού με το φόρεμα ''[ντιρντλ'']]
Ο πρίγκιπας Λούντβιχ (1786-1868), βασιλιάς της Βαυαρίας ως Λουδοβίκος Α΄ για τα έτη 1825-1848, παντρεύτηκε την πριγκίπισσα Θηρεσία του Σαξ-Χιλντμπουργκχάουζεν στις 12 Οκτωβρίου 1810. Οι πολίτες του Μονάχου κλήθηκαν να παραστούν στις εκδηλώσεις που διοργανώθηκαν στους αγρούς μπροστά από Πύλες της πόλης για να γιορτάσουν το βασιλικό γεγονός. Τα χωράφια ονομάστηκαν Τερεζινβίζε ("λιβάδια της Θηρεσίας") προς τιμήν της πριγκίπισσας και από τότε έχουν κρατήσει αυτό το όνομα, παρόλο που οι ντόπιοι έχουν συντομεύσει το όνομα σε "Βισν". Οι ιπποδρομίες, σύμφωνα με την παράδοση του Σαρλαχρένεν του 15ου αιώνα, πραγματοποιήθηκαν στις 18 Οκτωβρίου για να τιμήσουν τους νεόνυμφους. Είναι ευρέως κατανοητό ότι ο Αντρέας Μίκαελ Νταλλ'Άρμι, υψηλόβαθμος της Εθνικής Φρουράς, πρότεινε την ιδέα. Ωστόσο, η προέλευση των ιπποδρομιών και το ίδιο το Οκτόμπερφεστ ενδέχεται να έχουν προέλθει από προτάσεις που προσέφερε ο Φραντς Μπαουμγκάρτνερ, αγωνιστής και λοχίας στην Εθνική Φρουρά. Η ακριβής προέλευση του φεστιβάλ και των ιπποδρομιών παραμένει αμφισβητούμενη. Ωστόσο, η απόφαση επανάληψης των ιπποδρομιών, το θέαμα και οι εορτασμοί το 1811 ξεκίνησε την ετήσια παράδοση του Οκτόμπερφεστ.

Το εκθεσιακό κέντρο, το οποίο βρισκόταν εκτός της πόλης, επελέγη λόγω της φυσικής του καταλληλότητας. Ο λόφος Ζέντλινγκερ (σημερινό Τερεζινχόχε) χρησιμοποιήθηκε ως κερκίδα για 40.000 θεατές. Ο χώρος του φεστιβάλ παρέμεινε ανέπαφος εκτός από τη σκηνή του βασιλιά. Οι γευστικές δοκιμασίες των "δοκιμαστών", άλλων κρασιών και μπύρας πραγματοποιούνταν πάνω από τους επισκέπτες στα περίπτερα του λόφου. Πριν ξεκινήσει ο αγώνας, πραγματοποιούνταν παραστάσεις. Ακολούθησε ένας πολύ απαιτητικός αγώνας με 30 άλογα σε ένα μακρύ μονοπάτι μήκους 11.200 μέτρων. Το πρώτο άλογο που πέρασε τη γραμμή τερματισμού ανήκε στον Φραντς Μπαουμγκάρτνερ (ένας από τους υποτιθέμενους δημιουργούς του φεστιβάλ). Ο πρωταθλητής ιπποδρομιών και υπουργός Εξωτερικών Μαξιμίλιαν φον Μοντγκέλας απένειμαν στον Μπαουμγκάρτνερ το χρυσό μετάλλιο του.

## Παραπομπές


## Εξωτερικοί σύνδεσμοι

* Oktoberfest-Live  (Ελληνική)
* sansimera.gr
* εικόνες από την Οκτόμπερφεστ

Κατηγορία:Μόναχο
Κατηγορία:Πολιτισμός της Βαυαρίας
Κατηγορία:Ζύθος
Νιπιδιτός Ηρακλείου

Ο **Νιπιδιτός** είναι χωριό και έδρα ομώνυμης κοινότητας του Δήμου Μινώα Πεδιάδος στην Περιφερειακή Ενότητα Ηρακλείου της Κρήτης. Ανήκε στην επαρχίας Πεδιάδας του νομού Ηρακλείου. Η παλαιότερη γραφή του είναι *Νηπηδητός*. Βρίσκεται στους δυτικούς πρόποδες του λόφου Κοπροκεφάλα  ο οποίος έχει υψόμετρο 985 μέτρα. Απέχει 35 χιλιόμετρα από το  Ηράκλειο και έχει 306 κατοίκους. Η ασχολία των κατοίκων είναι η γεωργία (λάδι, δημητριακά, σταφίδα σουλτανίνα) και η κτηνοτροφία. Οι κυριότεροι ναοί είναι του Αγίου Παντελεήμονα, η εορτή του οποίου (27 Ιουλίου) είναι λαμπρότατη, του Αγίου Θεοδώρου και του Αγίου Νικολάου. Στο υπέρθυρο της δυτικής θύρας του Αγίου Παντελεήμονα υπάρχει ανάγλυφο με αετούς και αγγέλους.

## Ιστορικά στοιχεία

Η ονομασία του χωριού προέρχεται πιθανότατα από προελληνικό συνοικισμό, ο οποίος δε διασώθηκε. Κοντά στο χωριό διακρίνεται μεγάλο τετράγωνο κτήριο, που είναι μεγαλιθικό και χρονολογείται από τα Υστερομινωϊκά χρόνια. Στο χώρο αυτό πιστεύεται ότι βρισκόταν και ο συνοικισμός. Στις δοκιμαστικές ανασκαφές που έγιναν στο χωριό από έφεραν στο φως σπουδαία ευρήματα που αποδεικνύουν την προελληνική κατοίκηση του χωριού.

Στην απογραφή του Καστροφύλακα  (Κ94)  το χωριό αναφέρεται με το όνομα *Ippidhito* και με 63 κατοίκους.  Τα Ρουσσοχώρια αναφέρονται στην ίδια πηγή, με 190 κατοίκους  (Κ95).

Άλλη εκδοχή για το όνομα λέει ότι σημαίνει ξερότοπος (αρνητικό νη=δεν και πηδή= πηγή).

Υπάρχει και μία ακόμα εκδοχή για το όνομα, που συνδέεται με την Κατοχή από τους Γερμανούς και είναι ανεπίσημη. Σύμφωνα με αυτήν, ο Νηπηδητός ονομάστηκε από ένα μέρος από όπου πηδούσαν οι ξένοι στρατιώτες (Σύμμαχοι κατά των Ναζί).

Στην περιοχή πάνω από το χωριό βρίσκονται τα σπήλαια Μεγάλη Σπηλιάρα, Βαθύς Σπήλιος, Χωστός Σπήλιος, όπου κρύβονταν οι Άγγλοι και οι Έλληνες σαμποτέρ έπειτα από το σαμποτάζ στο αεροδρόμιο του Καστελίου (1943).

## Εξωτερικοί σύνδεσμοι
*Δημοτικό Διαμέρισμα Νιπιδιτού

## Παραπομπές



## Βιβλιογραφία
* 

Νιπι
Νιπι
Κατηγορία:Δήμος Μινώα Πεδιάδας
Αρανούκα

Η **Αρανούκα** (επίσης παλαιότερα γνωστή ως *Χέντερβιλ*, *Νονούκι* ή *Στάρμπακ*) είναι μια μικρή ατόλλη του Κιριμπάτι, που βρίσκεται μόλις βόρεια του ισημερινού, στο αρχιπέλαγος των Νήσων Γκίλμπερτ, 9 χλμ. νοτιοανατολικά της ατόλλης Κουρία και 25 χλμ. νοτιοδυτικά της ατόλλης Αμπεμάμα. Έχει έκταση 15,5 τετ. χλμ. και πληθυσμό 1.158 άτομα.

## Γεωγραφία

Η ατόλλη έχει τριγωνικό σχήμα, που κυρίως σχηματίζεται από δύο μεγάλα νησιά, ασυνήθιστα μεγάλα για μια ατόλλη αυτού του μεγέθους. Το μεγαλύτερο είναι το Μπουαρίκι που σχηματίζει τη "βάση" του τριγώνου, και το μικρότερο είναι το Τακαεάνγκ που σχηματίζει τη γωνία της κορυφής. Τα νησιά αυτά ενώνονται με μια σειρά από εκτενείς μετακινούμενες αμμοπροσχώσεις στη βόρεια πλευρά και στη νότια πλευρά υπάρχει μια υποθαλάσσια ράχη υφάλου, που εναλλάσσεται με τον επίπεδο ύφαλο και έχει ένα πλατύ άνοιγμα προς τη λιμνοθάλασσα στο κέντρο. 

## Μεταφορές
Το Αεροδρόμιο Αρανούκα βρίσκεται στη βόρεια πλευρά του Μπουαρίκι.

Κατηγορία:Νησιά Γκίλμπερτ
Αρανουκα